บาทเปิด 30.26 บาทต่อดอลลาร์ แนวโน้มแกว่งกรอบแคบ
เงินบาทเปิดตลาด 30.26 บาทต่อดอลลาร์ แนวโน้มแกว่งกรอบแคบ รอความชัดเจน เบร็กซิต-นักลงทุนจับตาประชุมเฟดสัปดาห์หน้า
25 ต.ค. 2562

เงินบาทเปิดตลาด 30.26 บาทต่อดอลลาร์ แนวโน้มแกว่งกรอบแคบ รอความชัดเจน เบร็กซิต-นักลงทุนจับตาประชุมเฟดสัปดาห์หน้า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 30.26 บาท/ดอลลาร์ จากเย็นวานนี้ที่ปิดตลาดที่ระดับ 30.28/29 บาท/ดอลลาร์
"ภาพรวมวันนี้น่าจะแกว่งแคบ เพราะ Brexit ยังขาดความชัดเจน ขณะที่ผลประชุมธนาคารกลางยุโรป (ECB) ก็ออกมาตามคาด"นักบริหารเงิน กล่าว
ทั้งนี้ คาดว่าเงินบาทน่าจะยังแกว่งแคบในกรอบ 30.25-30.35 บาท/ดอลลาร์ เนื่องจากยังไม่มีปัจจัยใหม่ แต่สัปดาห์หน้ามีปัจจัยที่น่าติดตามค่อนข้างมาก ทั้งการประชุมธนาคารกลางสหรัฐฯ, การประชุมธนาคารกลางญี่ปุ่น (BOJ), ตัวเลข ISM ภาคการผลิตของสหรัฐฯ และการจ้างงานนอกภาคเกษตรของสหรัฐฯ (Non Farm Payroll)